钦定古今图书集成/理学汇编/经籍典/第084卷 > 王申子周易辑说 > 《问易太元潜虚取数》
## 钦定古今图书集成/理学汇编/经籍典/第084卷 > 王申子周易辑说 > 《问易太元潜虚取数》

曰：“《易》兼取《河图》《洛书》之数，故奇耦亭当，体用兼备，其
数无欠亦无馀。《太元》纯取《洛书》之数，一六二七三八
四九五五而无十，自一至九亦无十，故欠而增踦赢
二赞”，《潜虚》纯取《河图》之数而用十，为五十五行，故馀
而退元齐馀三者，元，始也；齐，中也；馀，终也。退此三者
而无变。愚故曰：“太元潜虚，各得《易》之一偏”者，此也。